**Referat fra hovedstyremøte i Gresvik IF torsdag 10 mai 2012**

Tilstede: Kjetil Føreid, Hilde Rossing, Ingrid M. Sandrud, , Morten Johannessen (for Stian), Freddy Magnussen, Morten Karlsen og Morten Helminsen (DL).

Forfall: Svein Thoresen og Stian Martinsen

**SAKSOPPFØLGING**

# Svein utarbeide takkebrev for gave gitt av Kari Simensen

# Branntekniske tegninger for 1. etasje utarbeides av Freddy, oppmåling nå ok.

# Mottatt tegning garasje, godkjennes. Medfører ingen kostnader for klubben. Ønskes ferdigstilt før vinteren setter inn. Vi får materialer til kiosk og husstyret tar snekkerjobben. Mottatt nabovarsel, VVA-arbeider oppstart nå i høst.

# Morten H, Kjetil og Ingrid sørger for en gjennomgang av trenerkontrakter.

**ØKONOMI**

GIF har pr dato ca kr 722.000 på bok.

# A-lagets manglende inntekter og etterslep tidligere sesonger er årsaken til stort underskudd. Blir en stor dugnad nå i høst. I tillegg utarbeider fotballstyret v/Stian en plan for inntekter skiltreklame. For 2012 vil dette ordnes nå i oktober. Men for 2013 må det startes rett over nyttår.

# Ingen i Barneidretten har oppfølging med status økonomi. Morten har forsøkt å få klarhet i hva som ligger i kostnadsdelen. Blir tatt tak i.

# Mangler kun kontingent fra 2 aktive, Køllis og Morten H sørger for at disse innbetales.

**ORIENTERING FRA GRUPPENE**

# Håndball: Vært sommertrening i Gressvikhallen gjennom hele ferien. Faste treningstider fom uke 34, godkjent tildelte tider; litt i Gaustadhallen og Kongstenhallen i tillegg til Gressvikhallen. Trenere i boks på alle lag, ny trener for J18. Herulf Cup kommende helg for de fleste lagene. Seriestart ca sept/okt.

# Fotball: Fotballskole gikk av stabelen uka etter skoleslutt, vellykket arrangement. Håpet på 20 barn, ble 72 påmeldt. Guttelaget og noen håndballjenter stilte som instruktører, gjorde en kjempejobb. Noen foreldre stilte opp og sørget for matlaging og servering. Positiv tilbakemelding fra foreldre. Neste års fotballskole er allerede under planlegging. Startet på trenerkabalen for neste år. En lagleder, som er ØIH-student, har brukt GIF sine ønskeplaner om hall på grusbanen som prosjektoppgave. Det er en gruppe som vil jobbe aktivt og seriøst med utforming av forslag og søke opp mot kommunen. Spennende**.**

# BIG: Trenere/ledere for alle årskull er besatt, bortsett fra Slevik 06. BIG07 vil bli igangsatt for de som har siste året i barnehagen. 2 mammaer har påtatt seg ansvaret og flere foreldre ønsker å bidra. Kurs i september for aktivitetsledere, "Full rulle". Treningstider er mottatt og tildelt gymsal-tider er tilstrekkelig for gruppen. Om håndball/fotball ønsker gymsaltid, må de selv melde opp ønske til Morten H innen frist for 2013/2014.

**UTSTYR**

Morten H utarbeider et forslag over fordelingsnøkkel utstyrspakke ny leverandør sammen med alle avdelinger.

**GIF-CUP**

Påmeldt 85 lag som gir 750 aktive. Noe færre enn i fjor. Alt er i rute.

**EVENTUELT**

# LAM-midler. Støtten halveres dersom ikke planer fra alle avdelinger er levert FRID innen 01.09.12. Pr. dato er BIG og Håndball levert Morten H, Fotball ferdigstiller sin i disse dager. Fagansvarlig og TK må delta på et antall møter, noe som må følges eller så mister avdelingen tilskuddet.

# Arrangement på Stortorvet 25.08 av Canal Digital "Ukens kamp" relatert til FFK-Aalesund. Her er det mulig for klubber og foreninger i nærområdet å søke tilskudd til utstyr/aktiviteter for inntil kr 80 000,-. GIF legger inn søknad om 4 stk 5'er mål og forsvarsmur. Søknadsfrist 23.8 og Kjetil sender søknad.

# Oppsigelse av utstyrsavtale mot Umbro må sendes i nær framtid.

#Fotball-/Håndballkurs kan settes opp om det er ønskelig. Avvikles A-kurs i november og Trener 1 kurs Håndball i oktober.

**NESTE MØTE I HOVEDSTYRET ER 20.09.12**

**Gressvik, 22 august 2012**

**Hilde Rossing, vikarierende sekretær**